Source: https://dunaujvaros.hu/altalanos_tudnivalok
Timestamp: 2019-08-24 16:06:52
Document Index: 9749341

Matched Legal Cases: ['bíróság ', '§ 26', 'bíróság ', '§ 22', '§ 10', '§ 5', '§ 47']

Általános tudnivalók | Dunaújváros MJV
Címlap » Polgármesteri hivatal » Ügyintézés » Adóügyek » Általános tudnivalók
2019. évben hatályos törvények:
1990. évi C. törvény a helyi adókról (Htv.)
1991. évi LXXXII. törvény a gépjárműadóról (Gjt.)
1995. évi CXVII. törvény a személyi jövedelemadóról (a termőföld bérbeadásából származó jövedelem részletszabályai - 17. § és 73. §)
2017. évi CLIII. törvény az adóhatóság által foganatosítandó végrehajtási eljárásokról (Avt.)
2015. évi CCXXII. törvény az elektronikus ügyintézés és a bizalmi szolgáltatások általános szabályairól (Eüsztv.)
2018-2019. évben hatályos helyi rendeletek
29/2016. (XI.18.) önkormányzati rendelet az építményadóról
30/2016. (XI.18.) önkormányzati rendelet az iparűzési adóról
31/2016. (XI.18.) önkormányzati rendelet az idegenforgalmi adóról
36/2015. (XI.20.) önkormányzati rendelet a talajterhelési díjjal kapcsolatos helyi szabályokról
2017. évben hatályos helyi rendeletek
28/2016. (XI.18.) önkormányzati rendelet az elektronikusan teljesíthető adókötelezettségekről
2016. évben hatályos helyi rendeletek
32/2015. (XI.20.) önkormányzati rendelet az építményadóról
33/2015. (XI.20.) önkormányzati rendelet az iparűzési adóról
34/2015. (XI.20.) önkormányzati rendelet az idegenforgalmi adóról
2015. évben hatályos helyi rendeletek
57/2011. (XII.16.) önkormányzati rendelet az építményadóról
58/2011. (XII.16.) önkormányzati rendelet az iparűzési adóról
(2012. január 1. napjától 2015. december 31. napjáig hatályos)
59/2011. (XII.16.) önkormányzati rendelet az idegenforgalmi adóról
59/2011. (XII.16.) önkormányzati rendelet a talajterhelési díjjal kapcsolatos helyi szabályokról
2013-2014. évben hatályos helyi rendeletek
2012. évben hatályos helyi rendeletek
2011. évben hatályos helyi rendeletek
13/2004. (III.12.) KR számú rendelet az építményadóról
Adófizetés és adóbevallás jogcíme
január 15. Építményadó Az adókötelezettséget érintő változások bevallása, bejelentése
Iparűzési adó A kisadózó vállalkozások tételes adójára vonatkozó, egyszerűsített adóalap-megállapítást választó adózók bevallásának benyújtása adóalap-mentesség, kedvezmény érvényesítése céljából
február 15. Iparűzési adó A kisadózó vállalkozások tételes adójára vonatkozó, egyszerűsített adóalap-megállapítás alkalmazását érintő bejelentés
február 25. Termőföld bérbeadásából származó jövedelemadó A tárgyévet megelőző adóévben a kifizető által levont adó bevallása.
március 15. Építményadó Éves adó első részletének megfizetése.
március 20. Termőföld bérbeadásából származó jövedelemadó Magánszemély termőföld bérbeadásból származó – a tárgyévet megelőző évben szerzett – jövedelmének bevallása.
március 31. Talajterhelési díj A díj összegéről szóló bevallás benyújtása és a díj megfizetése.
május 31. Iparűzési adó A tárgyévet megelőző adóévben állandó jelleggel végzett tevékenység utáni adó bevallása. Az adóévre megállapított tényleges adó és az adóévben befizetett adóelőleg különbözetének megfizetése.
szeptember 15. Építményadó Éves adó második részletének megfizetése.
december 20. Iparűzési adó A társasági adóelőlegnek az adóévi várható fizetendő adó összegére történő kiegészítésére kötelezett vállalkozónak az iparűzési adóelőleg kiegészítése a várható éves fizetendő adó összegére. Az adóelőleg kiegészítéséről szóló adóbevallás benyújtása.
45 napon belül Iparűzési adó Soron kívüli (záró) adóbevallás benyújtása felszámolás alatt álló adózók esetén.A kisadózó vállalkozások tételes adójára vonatkozó, egyszerűsített adóalap-megállapítás választásának bejelentése.
Ha törvény nem írja elő az adózó személyes eljárását, helyette törvényes képviselője, vagy az általa, illetve törvényes képviselője által meghatalmazott személy is eljárhat. Az adóhatóság visszautasítja a képviselő eljárását, ha az nyilvánvalóan nem alkalmas az ügyben a képviselet ellátására, vagy képviseleti jogosultságát az erre irányuló hiánypótlási felhívás ellenére sem igazolja. A képviselő visszautasítása esetén az adóhatóság felhívja az adózót, hogy járjon el személyesen, vagy gondoskodjon a képviselet ellátására alkalmas képviselőről.
nyilvántartásba vett adószakértő, nyilvántartásba vett okleveles adószakértő, nyilvántartásba vett adótanácsadó, könyvvizsgáló, könyvelő,
a jövedéki adóról szóló törvény szerinti jövedéki üggyel kapcsolatban jövedéki ügyintéző szakképesítéssel rendelkező személy is
Az adóigazgatási eljárásokhoz kapcsolódó adóhatósági illetékfizetési kötelezettségek
Adóelőleg módosítás
Adóigazolás kiadása iránti eljárás
A fellebbezéssel érintett vagy vitatott összeg minden megkezdett 10 000 forintja után 400 forint, min. 5 000 forint, max. 500 000 forint.
A gazdálkodó szervezet – ide nem értve az egyéni vállalkozót – által az adóhatóságnál kezdeményezett fizetési könnyítésre, adómérséklésre irányuló fellebbezés illetéke
A fellebbezéssel érintett vagy vitatott összeg minden megkezdett 10 000 forintja után 400 forint, de legalább 15 000 forint, legfeljebb 500 000 forint.
Adóügyekben az ügyintézési határidő 30 nap, amely legfeljebb újabb 30 nappal hosszabbítható meg. Adóigazolási ügyekben az ügyintézési határidő 6 nap, az adó- és értékbizonyítvány kiállítására irányuló eljárásban 8 nap.
Fizetés könnyítési, adómérséklési eljárás
Az Art. meghatározott feltételek mellett méltányossági lehetőséget azon adózók részére biztosít, akik (amelyek) az adójogszabályokban meghatározott, bevallott vagy az adóhatóság által jogerős határozatban előírt fizetési kötelezettségeiket valamilyen méltányolható gazdasági vagy személyes okból az esedékesség időpontjáig nem vagy csak részben tudják teljesíteni. Ezen eljárások alapja a végrehajtható okiraton (fizetési kötelezettséget megállapító jogerős adóhatósági határozaton, önadózás esetén a fizetendő adót/adóelőleget tartalmazó bevalláson, behajtási eljárás során a behajtást kérő megkeresésén, az adózóval közölt adóhatósági adó-megállapításon) alapuló fizetési kötelezettség halasztására, részletekben történő megfizetésére (együtt: fizetési könnyítés), illetve mérséklésére, elengedésére irányuló kérelem. Fizetési könnyítés engedélyezése, valamint mérséklés (elengedés) tehát kizárólag kérelemre történhet.
Nem engedélyezhető fizetési könnyítés a már beszedett helyi adóra és az adók módjára kimutatott köztartozásra.
A fizetési könnyítés engedélyezésére irányuló kérelem elbírálása során az adóhatóságnak a törvényben meghatározott feltételek fennállását kell vizsgálnia. Eszerint fizetési könnyítés (fizetési halasztás, részletfizetés) abban az esetben engedélyezhető, ha a fizetési nehézség a kérelmezőnek nem róható fel, vagy annak elkerülése érdekében úgy járt el, ahogy az az adott helyzetben tőle elvárható, továbbá átmeneti jellegű, tehát az adó későbbi megfizetése valószínűsíthető. A kérelem elbírálása és a feltételek meghatározása során figyelembe kell venni a fizetési nehézség kialakulásának okait és körülményeit.
Természetes személy esetében a felróhatóság vizsgálatának figyelmen kívül hagyásával is engedélyezhető a fizetési könnyítés, ha a kérelmező igazolja vagy valószínűsíti, hogy az adó azonnali vagy egyösszegű megfizetése családi, jövedelmi, vagyoni és szociális körülményeire is tekintettel súlyos megterhelést jelent.
Amennyiben az adózó a kedvezmény feltételeit vagy az esedékes részletek befizetését nem teljesíti, a kedvezmény érvényét veszti, és a tartozás járulékaival együtt egy összegben esedékessé válik.
Az adómérséklés szabályai eltérnek a természetes személy és a jogi személy kérelmezők esetében. Az adóhatóság csak a magánszemély adózót terhelő adótartozást (tőketartozást) mérsékelheti vagy engedheti el, jogi személyek és egyéb szervezetek esetében a jogszabály kizárólag a szankciók (bírság, pótlék) mérséklésére (elengedésére) nyújt lehetőséget.
Az adóhatóság a magánszemély adózót terhelő adótartozást mérsékelheti vagy elengedheti a helyi adók, gépjárműadó, bírságok és ezek járuléka (késedelmi pótlék) vonatkozásában, ha annak megfizetése az adózó és a vele együtt élő közeli hozzátartozók megélhetését súlyosan veszélyezteti.
Jogi személyek esetében adómérséklésre kivételes méltánylást érdemlő körülmény fennállása esetén kerülhet sor. Adóhatóságunk abban az esetben mérsékli a fennálló tartozást, ha annak megfizetése a jogi személy vagy egyéb szervezet gazdálkodási tevékenységét ellehetetlenítené. A gazdálkodás ellehetetlenülése komplex vizsgálatot igényel, mivel ennek törvény szerinti következménye a tevékenység megszüntetése (gazdálkodó szervezeteknél a felszámolás). A mérséklést csak ott indokolt tehát alkalmazni, ahol a tartozás mérséklésével a racionális gazdálkodás még helyreállítható vagy elősegíthető. Következésképpen, ha a gazdálkodási tevékenység már ellehetetlenült, nincs helye a méltányosság gyakorlásának. A mérséklés iránti kérelmek elbírálása során nem merülhet fel a késedelmi pótlék felszámításakor és a bírság kiszabásakor értékelhető körülmények vizsgálata (az adóhiány keletkezési körülményei, a bírság kiszabására okot adó cselekmény, mulasztás súlya, gyakorisága), mivel ezek mérlegelése a jogkövetkezményt megállapító alapeljárásban már megtörtént. A fizetési kedvezmények elbírálása során tehát csak az bír jelentőséggel, hogy a konkrét esetben a méltányosság gyakorlásának törvényi feltételei fennállnak-e, avagy sem.
Az adóhatóság a mérséklést – az adózó teljesítőképességéhez mérten – az adótartozás egy részének megfizetéséhez kötheti.
A kérelem teljesítéséhez előírt feltételek fennállását a kérelmet előterjesztő adózónak kell bizonyítania.
A kérelemhez kötöttség elve alapján az önkormányzati adóhatóság a kérelemben az adózó által kérelmezettől eltérő típusú fizetési kedvezményt a feltételek fennállása esetén sem engedélyezhet.
Az Art. 199. § (1) bekezdése alapján a természetes személy adózó – ideértve a vállalkozási tevékenységet folytató és az általános forgalmi adó fizetésére kötelezett természetes személyt is – kérelmére az adóhatóság az általa nyilvántartott, legfeljebb 500.000 forint összegű adótartozásra évente egy alkalommal legfeljebb 12 havi pótlékmentes részletfizetést engedélyez a törvényi feltételek vizsgálata nélkül (automatikus részletfizetési kedvezmény).
Az eljárás díja, illetéke
Méltányossági eljárás kezdeményezésekor a természetes személyeket nem terheli illetékfizetési kötelezettség, a gazdálkodó szervezeteknek viszont 10.000 Ft eljárási illetéket kell a kérelem benyújtásával egyidejűleg, belföldi pénzforgalmi számlájáról átutalással megfizetni. Ha egy beadványban terjesztenek elő több kérelmet, az eljárási illetéket kérelmenként (eljárásonként) kell megfizetni. Pl. fizetési könnyítés (részletfizetés, fizetéshalasztás), valamint adómérséklés egyidejű kérelmezése esetén 10.000-10.000 Ft-ot kell fizetni.
Az illetékbeszedési számla száma: 11736037-15361363-08730000.
Elektronikusan benyújtható (ÁNYK) dokumentumok
PDF formátumú dokumentumok
Helyi iparűzési adóelőleg módosítása
Az adóelőleg-fizetési kötelezettséget az adózó önadózás útján teljesíti. Az adózó az adóelőleg módosítását kérheti az adóhatóságtól, ha előlegét az előző időszak (év, negyedév, félév) adatai alapján fizeti, és számításai szerint adója nem éri el az előző időszak adatai alapján fizetendő adóelőleg összegét.
Az adóelőleg módosítását az esedékesség időpontjáig benyújtott kérelemben lehet kérni.
Az adóelőleg módosítása az Art. 2. melléklet II. A/1. pont a) és b) alpontja alapján normál szabályok szerint adózók esetében március 15-ig., illetve szeptember 15-ig., a naptári évtől eltérő üzleti évet választó adózók esetében az adóév harmadik, valamint kilencedik hónapjának tizenötödik napjáig kérelmezhető.
A hatóság a kérelmet nyolc napon belül visszautasítja, ha jogszabály a kérelem előterjesztésére határidőt vagy határnapot állapít meg, és a kérelem idő előtti vagy elkésett [Air. 48. § d) pont]. A kérelem idő előttinek minősül, ha az iparűzési adóbevallást, melyben adózónak a módosítani kért adóelőleget kell bevallani, még nem nyújtotta be. A kérelem elkésett, ha adózó az adóelőleg-módosítási kérelmet, az előleg esedékességét követően terjesztette elő.
A kérelem benyújtásától számított 30 nap.
A kérelem benyújtása díj- és illetékmentes.
Azokban az esetekben, mikor az adózó fizetési kötelezettségénél nagyobb összegű adót fizet be, visszamenőlegesen jóváírásra kerül sor, esetleg téves befizetést teljesít, túlfizetése keletkezik az adott számlán.
Az adó-visszaigénylést, vagy az átvezetést az önkormányzati adóhatóságnál erre a célra rendszeresített nyomtatványokon teheti meg az adózó. A túlfizetés visszaigénylésének feltétele az adózó nyilatkozata arra vonatkozóan, hogy más adóhatóságnál nem áll fenn köztartozása. Köztartozás fennállása esetén az adózó részére nem teljesíthető a kiutalás. A túlfizetés kiutalását a magánszemély adózó kérheti bankszámlájára vagy lakcímére. Gazdálkodó szervezetek részére csak a bejelentett bankszámlájukra teljesíthető a kiutalás.
A túlfizetés visszaigényléséhez való jog annak a naptári évnek az utolsó napjától számított 5 év elteltével évül el, amelyben az annak igényléséhez való jog megnyílt. A túlfizetés visszaigényléséhez való jog elévülését követően az adózót már nem illeti meg a visszaigénylés, vagy átvezetés iránti rendelkezés jogosultsága.
Amennyiben az adózó nem rendelkezik a fennálló túlfizetéséről és később esedékes fizetési kötelezettsége áll fenn, az összeg erejéig – automatikusan – elszámolásra kerül arra.
Speciális szabály található az Art. 15. § (2) bekezdésében. E szerint, az egyéni vállalkozó, az egyéni ügyvéd, a szabadalmi ügyvivő, a szolgáltató állatorvosi tevékenység gyakorlására jogosító igazolvánnyal rendelkező természetes személy tevékenysége szünetelésének, illetve a közjegyző közjegyzői szolgálata szünetelésének időtartamára vonatkozóan - ha törvény vagy törvény felhatalmazása alapján kiadott jogszabály másként nem rendelkezik - ilyen minőségében adó-visszaigénylést, adóvisszatérítést, költségvetési támogatás-igénylést a szünetelés megszűnését követően sem kérhet, illetve a szünetelés időtartama alatt túlfizetés visszatérítését nem kérheti. Egyéni vállalkozó esetén a szünetelés időtartama alatt az egyéni vállalkozók nyilvántartása szerinti szünetelés kezdő- és záróidőpontja közötti időszakot kell érteni.
A cégnyilvánosságról, a bírósági céleljárásról és a végelszámolásról szóló 2006. évi V. törvény (Ctv.) 98. § (2) bekezdése értelmében a végelszámolás alatt álló gazdasági társaság nevében hatályos jognyilatkozatot csak a végelszámoló tehet. Amennyiben adóhatóságunk a végelszámolás alatt álló vállalkozás adófolyószámláján túlfizetést tart nyilván, arról célszerű még a cég törlése előtt rendelkezni. A cég a törlését követően visszaigénylésre nem jogosult. Ekkor az adózó folyószámláján nyilvántartott túlfizetést az adóhatóság hivatalból számolja el az általa nyilvántartott, az adózót terhelő esetleges adótartozásra. A cég törlését követően az adóhatóság kizárólag annak a személynek a kiutalási kérelmét teljesíti, aki a legfőbb szerv által jóváhagyott vagyonfelosztási javaslat benyújtásával igazolja, hogy a kiutaláshoz való jogot a társaságtól megszerezte [Ctv. 111. § (3) bekezdése].
A kiutalást és/vagy átvezetést az adóhatóság a nyomtatvány beérkezésétől számított 30 napon belül teljesíti. Az adó-visszatérítés kiutalása kezdő időpontjának az igénylés adóhatósághoz való beérkezésének napját kell tekinteni. Kivételt képeznek ez alól azok az esetek, amelyeknél törvényi előírás szabályozza a visszaigénylés, illetve a kiutalás időpontját. Az Art. 2. számú mellékletének II./A)/1/c) pontja alapján a vállalkozó a megfizetett adóelőleg és az adóévre megállapított tényleges adó különbözetét az adóévet követő év május 31-éig fizeti meg, illetőleg ettől az időponttól igényelheti vissza. Ebben az esetben a 30 napos ügyintézési határidő tehát május 31. napjától számítódik.
Amennyiben a kérelem hiányosan kerül benyújtásra, abban az esetben az adóhatóság a javításig, a szükséges adatok megadásáig a visszaigényelt összeget nem utalja ki. A hiánypótlásra történő felhívás eredménytelensége esetén az adóhatóság a kérelmet elutasítja.
Az adózó bevonásával történt javítás esetén az adóhatóság részére kamatmentesen kiutalásra nyitva álló 30 napos határidő legkorábban az adózói javítás napjától kezdődik.
Az adóigazolást az adóhatóság hatáskörében eljárva, a nyilvántartásában szereplő adatok alapján, az adózó által kért és a jogszabályban előírt adattartalommal állítja ki.
A nyomtatványon meg kell jelölni az adóigazolás felhasználási helyét, célját és darabszámát.
A kérelem beérkezését követő naptól számított 6 nap. Ha a határidő utolsó napja munkaszüneti nap, akkor a határidő a legközelebbi munkanapon jár le. Az igazolás kiadásának idejét befolyásolja, illetve az azonnali igazolás kiadását megakadályozhatja például a hiányzó, vagy hibás bevallás, az adótartozás, a bejelentkezési kötelezettség elmulasztása, képviseleti, meghatalmazotti jogosultság hiánya.
Az Art. által meghatározott adóhatósági igazolások kiállítása illetékmentes.
Az önkormányzati adóhatóság a jegyző hatáskörében állítja ki az illetékességi területén található ingatlanok esetében az adó- és értékbizonyítványokat. Az adó- és értékbizonyítvány tartalmazza (igazolja) az ingatlan és az ingatlanszerzők (tulajdonosok) adatait, az érték megállapításánál figyelembe vett tényezőket, továbbá az ingatlannak az adott időpontban fennálló forgalmi értékét. Az adó- és értékbizonyítvány kiállítására ügyfél kérelmére vagy hatóság megkeresésére, külön jogszabályi rendelkezés alapján van lehetőség. Adó- és értékbizonyítványt akkor lehet kiállítani, ha felhasználását jogszabály kötelezővé teszi.
Az adó- és értékbizonyítvány az alábbi jogszabályokban meghatározott esetekben és ügytípusokban adható ki:
bírósági végrehajtási ügyekben a bírósági végrehajtásról szóló 1994. évi LIII. törvény 140. § (1) bekezdése alapján,
hagyatéki eljáráshoz a hagyatéki eljárásról szóló 2010. évi XXXVIII. törvény 26. § (1) bekezdése alapján,
a fiatal felnőtt otthonteremtési támogatása ügyében a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 78. § (1) bekezdés ac) pontja alapján,
gyámhatósági ügyekben a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 143. § b) pontja, a 153. § (1) bekezdés b) pontja alapján,
állami ingatlanok ingyenes önkormányzati tulajdonba adása esetén az egyes állami és önkormányzati ingatlanok ingyenes tulajdonba adásáról, valamint a hitelszerződésből eredő kötelezettségeiknek eleget tenni nem tudó természetes személyek lakhatásának biztosításáról szóló 2011. évi CLXX. törvény módosításáról szóló 2013. évi CXVIII. törvény 4. § (1) bekezdés c) pontja alapján,
kényszertörlési eljárásban a cégbíróság által lefolytatott vagyonfelmérés céljából a cégnyilvánosságról, a bírósági cégeljárásról és a végelszámolásról szóló 2006. évi V. törvény 117. § (7) bekezdése alapján,
adósságrendezési eljárásban a természetes személyek adósságrendezéséről szóló 2015. évi CV. törvény 1. melléklet 2. pont h) alpontja, a 4.1. g) alpontja, valamint a természetes személyek adósságrendezési eljárásában az adós vagyona forgalmi értékének meghatározásáról szóló 231/2015. (VIII.12.) Korm. rendelet 2. § (1) bekezdés a) pont; 3. § (2)-(3) bekezdések alapján.
az ügylet tárgyát képező szerződés másolata.
A hatóság az adó- és értékbizonyítvány kiadását megtagadja, ha kiadása jogszabályba ütközik. Nem adható ki a bizonyítvány továbbá, ha az ügyfél a felhasználásának célját nem jelöli meg.
A hatóság értékbecslés céljából indokolt esetben helyszíni szemlét tart, melyről értesíti az ügyfelet. Az adó- és értékbizonyítvány tartalmát az ellenkező bizonyításáig mindenki köteles elfogadni.
A kérelem benyújtásától számított 8 nap.
Általános esetben kérelemre történő eljárás indításakor 4.000 Ft illetéket kell fizetni, melyet a 11736037-15361363-08730000 számú számla javára kell teljesíteni. Ha egy beadványban több ingatlanra vonatkozó adó- és értékbizonyítványt kérnek, az illetéket ezek számától függően, külön-külön kell megfizetni. A hagyatéki, gyámhivatali, és bírósági végrehajtási eljárásban kért adó- és értékbizonyítvány kiadása illetékmentes az Itv. 33. § (2) bekezdésében foglaltak alapján.
Építményadóban adóköteles az önkormányzat illetékességi területén lévő építmények közül a lakás (vállalkozási tevékenység céljára szolgáló vagy nem magánszemély tulajdonában lévő) és a nem lakás céljára szolgáló épület, épületrész (a továbbiakban együtt: építmény), valamint az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó.
Az adó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. A Htv. lehetőséget biztosít arra, hogy valamennyi tulajdonos írásban megállapodjon, hogy mely személy lesz az, aki az adóalanyisággal kapcsolatos jogokat és kötelezettségeket gyakorolja. Ennek feltétele valamennyi tulajdonos által írásban megkötött és az adóhatósághoz benyújtott megállapodás (ez része az adatbejelentési nyomtatványnak).
Az adóalanyiságot azonban nem csak a tulajdonosi minőség alapozza meg. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. Társasház, -garázs és -üdülő esetén a tulajdonosok önálló adóalanyok, a közös használatú helyiségek után az adó alanya az említett közösség.
A Htv. meghatározott épületeket illetve épületrészeket mentesít az adó alól. Ezen túl az önkormányzatnak is meg van a lehetősége, hogy e mentességi kört rendeletben tovább bővítse. A törvény az építményadó vonatkozásában kettős adómentességi rendszert szabályoz. Ez a tárgyi illetve az alanyi adómentesség.
Alanyi adómentes az egyesület, az alapítvány, a közszolgáltató szervezet, a köztestület, az önkéntes kölcsönös biztosító pénztár, a magánnyugdíjpénztár.
A mentesség abban az adóévben illeti meg az adóalanyt, amelyet megelőző adóévben folytatott tevékenységéből származó jövedelme (nyeresége) után sem bel-, sem külföldön adófizetési kötelezettsége nem keletkezett. Az építményadóban a fenti mentesség – a felsorolt, az ingatlan-nyilvántartásban tulajdonosként bejegyzett adóalanyok számára – kizárólag a létesítő okiratban meghatározott alaptevékenység, főtevékenység kifejtésére szolgáló épület után jár.
A Htv. szerint mentes az adó alól a szükséglakás, a kizárólag az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiség, az atomenergiáról szóló törvény szerint kizárólag a radioaktív hulladék elhelyezésére, a kiégett nukleáris üzemanyag tárolására használt építmény, valamint az ingatlan-nyilvántartási állapot szerint állattartásra vagy növénytermesztésre szolgáló épület vagy az állattartáshoz, növénytermesztéshez kapcsolódó tároló épület (pl. istálló, üvegház, terménytároló, magtár, műtrágyatároló), feltéve, hogy az épületet az adóalany rendeltetésszerűen állattartási, növénytermesztési tevékenységéhez kapcsolódóan használja.
Dunaújváros Önkormányzata Közgyűlése a törvényi mentességeken túlmenően további mentességet biztosít a magánszemély tulajdonában lévő lakás céljára szolgáló építményre és az ahhoz tartozó kiegészítő helyiségre (ide nem értve a gépjárműtárolót), valamint a súlyos mozgáskorlátozott magánszemély tulajdonában, vagyoni értékű jogában lévő garázsra. A mentesség e jogcímeken nem vehető igénybe, ha az építményben vagy annak egy részében vállalkozási tevékenység folyik és a vállalkozási tevékenységhez kapcsolódóan bevétel vagy költség kerül elszámolásra.
Az adókötelezettség a használatbavételi, illetőleg a fennmaradási engedély jogerőre emelkedését vagy véglegessé válását vagy a használatbavétel tudomásulvételét vagy az egyszerű bejelentéshez kötött épület felépítésének megtörténtéről szóló hatósági bizonyítvány kiadását követő év első napján keletkezik. Az engedély nélkül épült vagy anélkül használatba vett építmény esetén az adókötelezettség a tényleges használatbavételt követő év első napján keletkezik.
Dunaújvárosban alkalmazott adómértékek az önkormányzati rendeletben találhatóak. Dunaújváros Önkormányzat Közgyűlése épület fajtánként és hasznos alapterület szerint differenciált adómértékeket állapított meg.
Ha a helyi adót nem az adózó állapítja meg (ilyen többek között az építményadó is), az adókötelezettség keletkezését (változását) követő 15 napon belül (a szerzést, változást követő év január 15. napjáig) kell adatbejelentést teljesítenie. Az építmények adóztatáshoz szükséges adatokat az adóhatósággal más hatóság nem közli, az adatszolgáltatási kötelezettség minden esetben az adózót terheli. Ebből következik, hogy ingatlan adásvétele, valamint minden más adóztatásra kiható jogi tény esetén (pl. haszonélvezeti jog) nem elegendő azt az ingatlan-nyilvántartásba bejegyeztetni, hanem az adózónak egyben kötelessége bejelenteni az adóhatóságnak. Nem kell újabb adóbejelentést tenni mindaddig, ameddig az adóalany körülményeiben, az adó tárgyában adókötelezettséget érintő változás nem következett be. Ingatlan adás-vétel esetén az eladót, és vevőt (szerző felet) egyaránt terheli a bejelentési kötelezettség. Az eladó esetében a bejelentés benyújtásával kerül megszüntetésre az adókötelezettség az adott építmény vonatkozásában, míg a vevő esetében az adatbejelentése alapján állapítja meg az önkormányzati adóhatóság az építményadót. Adatbejelentés-benyújtási kötelezettsége alól Dunaújváros Közgyűlésének építményadóról szóló rendelete értelmében mentesül a vállalkozónak nem minősülő adóalany a tulajdonában lévő lakás céljára szolgáló építmény vonatkozásában.
A tulajdonukban lévő építményt a Htv. 3. § (2) bekezdésében meghatározott, alanyi adómentes szervezeteknek is be kell jelenteniük, majd a feltételek meglétéről minden év május 31-éig, az e célra rendszeresített külön nyomtatványon írásban kötelesek nyilatkozni az adóhatóságnak. A nyilatkozat adóbevallásnak minősül.
Dunaújváros Megyei Jogú Város Önkormányzata a Htv. felhatalmazása alapján 2018. január 1-jétől az építményadó keretein belül adóztatás alá vonta az önkormányzat illetékességi területén elhelyezett a településkép védelméről szóló törvény szerinti szabadtéri reklámhordózókat.
Az adótárgyak után – az adótárgy tulajdonosának – az adóév január 1-jei állapot alapján legkésőbb az adóév január 15-éig kell adatbejelentést tenni az „Adatbejelentő lap a reklámhordózó utáni építményadóról” megnevezésű nyomtatványon.
Az adatbejelentések alapján az építményadó határozattal kerül megállapításra.
Az építményadót az Art. 62. §-a, az Art. 3. melléklet II. fejezete A) pontjának 4. alpontja, valamint az adóigazgatási eljárás részletszabályairól szóló 465/2017. (XII.28.) Korm. rendelet 20. § (1) és (2) bekezdése által meghatározott módon és időpontokig Dunaújváros Megyei Jogú Város Önkormányzatának Építményadó számlájára (11736037-15361363-02440000) kell teljesíteni. Általános befizetési határidő március 15-e és szeptember 15-e.
Helyi iparűzési adóban adóköteles az önkormányzat illetékességi területén állandó vagy ideiglenes jelleggel végzett vállalkozási tevékenység. A vállalkozó állandó jellegű tevékenységet végez az önkormányzat illetékességi területén, ha ott székhellyel, telephellyel rendelkezik, függetlenül attól, hogy tevékenységét részben vagy egészben székhelyén, telephelyén kívül folytatja. Ideiglenes az iparűzési tevékenység, ha az önkormányzat illetékességi területén az ott székhellyel, telephellyel nem rendelkező vállalkozó építőipari tevékenységet (TEÁOR08 besorolás szerint a 41-43. ágazatok összessége) 30 napot meghaladóan, de maximum 180 napon belül folytat.
Az adó alanya a vállalkozó. A helyi adókról szóló 1990. évi C. törvény (Htv.) 52. § 26. pontja értelmében vállalkozó a gazdasági tevékenységet saját nevében és kockázatára haszonszerzés céljából, üzletszerűen végző:
Adómentes az egyesület, az alapítvány, a közszolgáltató szervezet, a köztestület, az önkéntes kölcsönös biztosító pénztár, a magánnyugdíjpénztár, a közhasznú, kiemelkedően közhasznú szervezetnek minősülő nonprofit gazdasági társaság abban az adóévben, amelyet megelőző adóévben folytatott vállalkozási tevékenységéből származó jövedelme (nyeresége) után sem bel-, sem külföldön adófizetési kötelezettsége nem keletkezett.
Az ideiglenes jellegű iparűzési tevékenység esetén az adókötelezettség időtartama a tevékenység megkezdésének napjától a felek közti szerződés alapján a megrendelő teljesítés-elfogadásának napjáig terjedő időszak valamennyi naptári napja. Minden megkezdett nap egy napnak számít.
Az adózó adóhatósági nyilvántartásba vétele érdekében köteles az adóhatósághoz bejelentkezni. Az adózónak az adókötelezettség keletkezését, annak bekövetkezésétől számított tizenöt napon belül – az erre a célra rendszeresített nyomtatványon – kell bejelentenie az önkormányzati adóhatósághoz. A Htv. 42/E. § (1) bekezdése a cégnyilvánosságról, a bírósági cégeljárásról és a végelszámolásról szóló 2006. évi V. törvény 36. § (4) bekezdése alapján adatszolgáltatási kötelezettséget ír elő az állami adóhatóság számára a 2018. január 1-jét követően cégalapítással létrejött vállalkozások meghatározott körének vonatkozásában. A kötelezettség teljesítése keretében az állami adóhatóság a cégbíróság útján érkezett adatokat a cég székhelye szerinti önkormányzati adóhatóság részére elektronikus úton, haladéktalanul megküldi. Cégalapítás esetén tehát az adózót a székhelye szerinti önkormányzathoz nem terheli külön bejelentkezési kötelezettség az iparűzési adóban, az állami adóhatósághoz való adatbejelentés egyúttal a székhely szerinti önkormányzati adóhatósághoz történő eljárási kötelezettségteljesítést is magában foglalja. A törvény ugyanakkor nem mentesíti a vállalkozást cégalapítás esetén – sem állandó, sem ideiglenes jellegű iparűzési tevékenység vonatkozásában – a telephely szerinti önkormányzati adóhatóságához teljesítendő bejelentkezési kötelezettség teljesítése alól.
Az adó alapja általános esetben az állandó jelleggel végzett iparűzési tevékenység esetén Htv. 52. § 22. pontja szerinti nettó árbevétel, csökkentve az eladott áruk beszerzési értéke és közvetített szolgáltatások értéke együttes – a Htv. 39. § (4)-(8) bekezdésben meghatározottak szerint számított – összegével, az alvállalkozói teljesítések értékével, valamint az anyagköltséggel, továbbá az alapkutatás, alkalmazott kutatás, kísérleti fejlesztés adóévben elszámolt közvetlen költségével.
Ha a vállalkozó több önkormányzat illetékességi területén vagy külföldön végez állandó jellegű iparűzési tevékenységet, akkor az adó alapját – a tevékenység sajátosságaira leginkább jellemzően – a vállalkozónak a Htv. mellékletében meghatározottak szerint meg kell osztania. A Htv. mellékletében meghatározott megosztási módszerek közül nem lehet azt alkalmazni, amelyik a székhely vagy valamelyik telephely szerinti település esetén nulla forint települési adóalapot eredményezne. Az adóalap-megosztásra vonatkozó számításokat – a kerekítés általános szabályai alapulvételével – hat tizedesjegy pontossággal kell elvégezni.
A személyi jövedelemadóról szóló törvény szerint az adóévben átalány szerinti jövedelem-megállapítást (átalányadózást) alkalmazó magánszemély vállalkozó, az egyszerűsített vállalkozói adó hatálya alá tartozó vállalkozó, a kisvállalati adó hatálya alá tartozó vállalkozó, valamint azok a vállalkozók, akiknek az adóévben a nettó árbevételük nem haladta meg a 8 millió forintot, az általánostól eltérően a Htv. 39/A. § (2)-(3) bekezdése, illetve a 39/B. § (1)-(2) bekezdése szerint is megállapíthatják az adó alapját. Az erről szóló bejelentést valamennyi esetben az adóévről szóló bevallásban, a bevallás benyújtására előírt határidőig kell megtenni az adóhatóságnál. A határidő jogvesztő, elmulasztása esetén az egyszerűsített meghatározási módszerek egyike sem alkalmazható, továbbá választása önellenőrzés útján nem pótolható.
A kisadózó vállalkozások tételes adója hatálya alá tartozó vállalkozó (kisadózó vállalkozás) a főszabálytól [Htv. 39. § (1) bek.], valamint a Htv. 39/A. § (3) bekezdésétől eltérően dönthet úgy, hogy az adóévi adóalapja székhelye és telephelye szerinti önkormányzatonként 2,5-2,5 millió forint.
A Htv. 39/B. § (9) bekezdése értelmében a (3) bekezdés szerinti adóalap-megállapítás választását - az önkormányzati adóhatóság által rendszeresített - bejelentkezési nyomtatványon, a kisadózó vállalkozások tételes adójának hatálya alá tartozás kezdő napjától számított 45 napon belül vagy február 15-ig jelentheti be adóhatóságunkhoz. A vállalkozó e döntése a teljes adóévre vonatkozik és az adóév február 15-ig jelentheti be, hogy az adó alapját nem a (3) bekezdésben foglaltak szerint kívánja megállapítani. A bejelentkezési, bejelentési, bevallási nyomtatvány végrehajtható okiratnak minősül.
Az adóalap-megállapításra vonatkozó bejelentésre nyitva álló határidő jogvesztő, elmulasztása esetén nincs lehetőség a Htv. 39/B. (3) bekezdés szerinti, egyszerűsített adóalap-megállapítás adóévre történő választására.
Dunaújváros Megyei Jogú Városban alkalmazott adómérték az állandó jelleggel végzett iparűzési tevékenység esetén az adóalap 2%-a. Ideiglenes jelleggel végzett iparűzési tevékenység esetén az adó mértéke naptári naponként 5 000 Ft.
Az adómentes adóalany a mentesség feltételeinek meglétéről a helyi iparűzési adó mentességi nyilatkozat benyújtásával minden év május 31-éig írásban köteles nyilatkozni az adóhatóság részére.
A tételes kata hatálya alá tartozó vállalkozót adóbevallási kötelezettség nem terheli, kivéve amennyiben valamilyen adóelőnnyel kíván élni. A KATA adózónak tehát bevallást kell benyújtania, amennyiben
adóalap-mentességet,
adókedvezményt kíván figyelembe venni,
az ideiglenes tevékenység végzése után megfizetett átalányadót,
a megfizetett e-útdíjat az állandó jellegű adókötelezettségük kapcsán fizetendő iparűzési adóba be kívánja számítani,
a foglalkoztatás-növelés címén adóalap-mentességet – 1 fő után 1 millió Ft/év – kíván érvényesíteni.
Valamennyi hivatkozott tényállás esetén a bevallás benyújtására nyitva álló határidő az adóévet követő év január 15. napja, mely időpont jogvesztő, elmulasztása esetén nincs lehetőség a kedvezmény, mentesség érvényesítésére.
Szintén az adóévet követő év január 15-éig kell bevallást benyújtani, ha az adóévre ténylegesen megfizetett adóösszegnél azért kevesebb, mert a kisadózó vállalkozások tételes adójában az adófizetési kötelezettség szünetelésének volt helye. Ennek esetei: ha a KATA hatálya alá tartozó vállalkozó
táppénzben, baleseti táppénzben, csecsemőgondozási díjban, gyermekgondozási díjban, gyermekgondozási segélyben, gyermeknevelési támogatásban vagy ápolási díjban részesült,
katonai szolgálatot teljesítő önkéntes tartalékos katona volt,
egyéni vállalkozói tevékenységét szüneteltette.
Az ideiglenes jelleggel végzett iparűzési tevékenység után fizetendő iparűzési adóról – a megfizetés határidejével egyezően – a tevékenység befejezésének napját követő hónap 15. napjáig kell bevallást tenni.
Az iparűzési adót az adózás rendjéről szóló 2017. évi CL. törvény által meghatározott módon és határidőben Dunaújváros Megyei Jogú Város Önkormányzatának Iparűzési adó Számlájára (11736037-15361363-03540000) kell teljesíteni. Az iparűzési adóelőleg befizetési határideje március 15-e és szeptember 15-e. Az állandó jelleggel végzett iparűzési tevékenység esetén a vállalkozó a megfizetett adóelőleg és az adóévre megállapított tényleges adó különbözetét az adóévet követő év május 31-ig fizeti meg, illetőleg ettől az időponttól igényelheti vissza.
A helyi iparűzési adóelőleg-kiegészítés összegét a tárgyév utolsó hónapjának 20. (jellemzően dec. 20.) napjáig kell megfizetni.
A tételes kata hatálya alá tartozó vállalkozó az adóját évente két egyenlő részletben március 15., és szeptember 15. napjáig fizeti meg, azonban abban az esetben, ha az adóév 12 hónapnál rövidebb, akkor az első és utolsó hónapot követő hó 15. napjáig. Az ideiglenes jelleggel végzett tevékenység utáni iparűzési adót legkésőbb – a bevallás határidejével egyezően – a tevékenység befejezésének napját követő hónap 15. napjáig kell megfizetni.
az autóbusz, a lakókocsi, a lakópótkocsi hatósági nyilvántartásban feltüntetett saját tömege,
1. Személygépkocsik esetében a teljesítmény szerinti adóalap után a gépjármű
2. Az adóalap minden megkezdett 100 kilogrammja után
a légrugós vagy azzal egyenértékű rugózási rendszerű tehergépjármű, nyerges vontató, autóbusz esetén 850 Ft,
az előző pontba nem tartozó tehergépjármű, nyerges vontató, autóbusz esetén 1380 Ft.
3. Az E betűjelű ideiglenes rendszámtáblával ellátott személyszállító gépjármű után 10.000 Ft, míg a tehergépjármű után 46.000 Ft, a P betűjelű ideiglenes rendszámtábla kiadása esetén 23.000 Ft adót kell fizetni.
30%-os kedvezmény illeti meg azon autóbuszt, tehergépjárművet - a nyergesvontató kivételével, amely után 50%-os kedvezmény jár -, amely a KöHÉM rendelet 5. számú melléklete II. alpontja szerint legalább "9", "10", "11", "12" környezetvédelmi osztály-jelzéssel (kóddal) ellátott;
ha az adóalany az adóévben tehergépjárművével – fuvarokmánnyal igazoltan – olyan kombinált áruszállítást alkalmazott, amelynél Magyarország területén vasúton vagy belvízen megtett út járatonként 100 km-nél hosszabb volt
30-60 járat teljesítése esetén a tehergépjármű után az adóévre az 1. és 2. pont szerint megállapított fizetendő adó 10%-a,
60 járat felett az 1. és 2. pont szerint megállapított fizetendő adó 20%-a.
A gépjárműadóról szóló törvény bizonyos esetekben mentességet engedélyez a gépjárműadó alól. Egyes esetekben feltételhez kötött személyes mentesség, más esetekben tárgyi mentesség léphet fel. Ilyen pl. a mozgáskorlátozottsághoz kapcsolódó adómentesség.
Súlyos mozgáskorlátozott vagy egyéb fogyatékossággal élő adóalany, valamint a súlyos mozgáskorlátozott vagy egyéb fogyatékossággal élő személyt rendszeresen szállító, vele közös háztartásban élő közeli hozzátartozó adóalany (a továbbiakban együtt: mentességre jogosult adóalany) egy darab – 100 kW teljesítményt meg nem haladó, nem a külön jogszabály szerinti személytaxi-szolgáltatásra és személygépkocsis személyszállító szolgáltatásra használt – személygépkocsija után legfeljebb 13 000 Ft/adóév erejéig. Ha a mentességre jogosult adóalany adóalanyisága és adókötelezettsége az adóévben több személygépkocsi után is fenn áll, akkor a mentesség kizárólag egy, a legkisebb teljesítményű személygépkocsi után jár.
Bejelentési kötelezettség általános esetben nincs. Az adóalany adatbejelentési kötelezettségének a közúti közlekedési nyilvántartásba való bejegyzés alapjául szolgáló bejelentési kötelezettség teljesítésével tesz eleget. Az adóhatóság az adót kivetéssel, a gépjármű hatósági nyilvántartásba bejegyzett adatok adatszolgáltatás tartalma alapján állapítja meg. A közúti közlekedési nyilvántartásba való bejegyzés alapjául szolgáló bejelentési kötelezettség elmulasztása az adatbejelentés benyújtásának elmulasztásával esik egy tekintet alá.
Adatbejelentést kell benyújtani az önkormányzati adóhatósághoz, ha a gépjárműadóról szóló 1991. évi LXXXII. törvény 5. §-ában mentességi feltétel teljesül vagy megszűnik, azaz
ha az adóalany költségvetési szerv,
alapítvány, egyesület a tulajdonában lévő gépjárműről, feltéve, ha a tárgyévet megelőző évben társasági adófizetési kötelezettsége nem keletkezett,
autóbuszról, ha az adóalany a tárgyévet megelőző évben elért számviteli törvény szerinti nettó árbevételének legalább 75%-a helyi és helyközi menetrendszerinti közúti tömegközlekedés folytatásából származott,
egyházi jogi személy tulajdonában lévő gépjárműről,
a létesítményi tűzoltóságot fenntartó gazdasági szervezetek azon tűzoltó szerkocsinak minősülő gépjárműveiről, melyek riasztás esetén részt vesznek a tűz elleni védekezésben, illetve a műszaki mentésben,
a súlyos mozgáskorlátozott vagy egyéb fogyatékossággal élő adóalany, valamint a súlyos mozgáskorlátozott vagy egyéb fogyatékossággal élő személyt rendszeresen szállító, vele közös háztartásban élő közeli hozzátartozó adóalany egy darab – 100 kW teljesítményt meg nem haladó, nem a külön jogszabály szerinti személytaxi-szolgáltatásra és személygépkocsis személyszállító szolgáltatásra használt – személygépkocsijáról legfeljebb 13 000 Ft/adóév erejéig,
környezetkímélő gépkocsiról,
arról a gépjárműről, melynek adómentességét nemzetközi egyezmény vagy viszonosság biztosítja,
az Észak-atlanti Szerződés Szervezete, továbbá az Észak-atlanti Szerződés tagállamainak és az 1995. évi LXVII. törvényben kihirdetett békepartnerség más részt vevő államainak Magyarországon tartózkodó fegyveres erői tulajdonában lévő gépjárműről.
Szintén adatbejelentést kell benyújtani az önkormányzati adóhatósághoz, ha a gépjárműadóról szóló 1991. évi LXXXII. törvény 4. § (4) bekezdése szerinti adófizetési kötelezettség szünetelésének feltétele beáll vagy megszűnt, azaz, ha a gépjármű a rendőrhatóság igazolása szerint jogellenesen került ki az adóalany birtokából. A szünetelés a jogellenes cselekmény bekövetkezését követő hónap első napjától annak a hónapnak az utolsó napjáig tart, amelyben a gépjármű az adóalany birtokába visszakerült. A szünetelés időszakára időarányosan eső adót nem kell megfizetni. Ha a gépjármű nem kerül vissza az adóalany birtokába, akkor a jogellenes állapot bekövetkezésének időpontját követő év utolsó napján az adóalany ezen gépjárműve utáni adókötelezettsége megszűnik.
A gépjárműadót az Art. 3. melléklet II. fejezetének B) részében meghatározott határidőben Dunaújváros Megyei Jogú Város Önkormányzatának Gépjárműadó Számlájára (11736037-15361363-08970000) kell teljesíteni. Általános befizetési határidő március 15-e és szeptember 15-e.
Adókötelezettség terheli azt a személyt, aki nem állandó lakosként Dunaújváros Megyei Jogú Város Önkormányzata illetékességi területén legalább egy vendégéjszakát eltölt.
Az adó alapja a megkezdett vendégéjszakák száma. Az adó mértéke személyenként és vendégéjszakánként 400 Ft.
az egyházi jogi személy tulajdonában lévő épületben, telken vendégéjszakát - kizárólag az egyházi jogi személy hitéleti tevékenységéhez kapcsolódó részvétel céljából - eltöltő egyházi személy;
Az idegenforgalmi adót az Art. 3. melléklet II. fejezet A) részének 3. pontja által meghatározott határidőben Dunaújváros Megyei Jogú Város Önkormányzatának Idegenforgalmi adó Számlájára (11736037-15361363-03090000) kell teljesíteni. Az idegenforgalmi adót az adóbevallás benyújtására nyitva álló határnapig, azaz a beszedést követő hó 15. napjáig kell az adóhatósághoz befizetni.
Talajterhelési díj vonatkozásában díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi engedélyezés hatálya alá tartozó szennyvízelhelyezést - ideértve az egyedi zárt szennyvíztározót is - alkalmaz. Amennyiben a közcsatornát év közben helyezik üzembe, a díjfizetési kötelezettség a kibocsátót a közcsatorna üzembe helyezését követő 90. naptól terheli.
A talajterhelési díjat önadózással a kibocsátónak kell megállapítani, bevallani és megfizetni.
A kibocsátó a talajterhelési díjfizetési kötelezettségéről a környezetterhelési díjról szóló 2003. évi LXXXIX. törvény szerint a tárgyévet követő év március 31-éig tesz bevallást.
A talajterhelési díj mértékét a talajterhelési díj alapja, a talajterhelési díj egységdíjának mértéke, valamint a település közigazgatási területére vonatkozó területérzékenységi szorzó határozza meg.
A talajterhelési díj egységdíjának mértéke: 1200 Ft/m³. Területérzékenységi szorzó értéke Dunaújváros közigazgatási területén: 1,5.
Mentes a talajterhelési díj megfizetése alól
aki az év első napján a szociális igazgatásról és szociális ellátásokról szóló 1993. évi III. törvény 25. § (3) bekezdésében meghatározott ellátásban részesül. A mentességet az ellátást megállapító hatóság kibocsátó nevére szóló jogerős határozatával kell igazolni,
a 70 év feletti, egyedülélő kibocsátó, amennyiben az ingatlan tulajdonosa, vagy vagyoni értékű jog jogosultja, vagy bérlője és egyben az ingatlan használója,
a kibocsátó, amennyiben az ingatlanon kizárólag kerti csapot üzemeltet.
A kibocsátónak a tárgyévre vonatkozó mentességi jogosultságáról a jogosultság jogcímének megjelölésével és az ott meghatározott igazolások csatolásával nyilatkoznia kell.
A talajterhelési díjat Dunaújváros Megyei Jogú Város Önkormányzatának Talajterhelési díj Számlájára (11736037-15361363-03920000) kell teljesíteni a környezetterhelési díjról szóló 2003. évi LXXXIX. törvény szerint a tárgyévet követő év március 31. napjáig kell az adóhatósághoz befizetni.
A magánfőző az előállítást megelőzően 700 forint értékű párlatadójegyet köteles beszerezni a vámhatóságtól. A párlatadójegyet darabonként egy liter tárgyévi előállítására jogosít, valamint a párlat eredetét is igazolja. A párlatadójegyet a vámhatóság által rendszeresített nyomtatványon a magánfőző választása szerint papíron vagy elektronikusan lehet igényelni. A vámhatóság a párlatadójegyet a párlatadójegy értékének megfizetését követően bocsátja a magánfőző rendelkezésére, feltéve, hogy az igénylő az önkormányzati adóhatóság által regisztrált desztillálóberendezéssel rendelkezik. A vámhatóság a párlatadójegyek kiadott mennyiségéről értesíti a desztillálóberendezés tárolási/használati helye szerinti önkormányzati adóhatóságot. A magánfőző a tárgyévre vonatkozó első párlatadójegy-beszerzésekor legalább 5 darab párlatadójegyet köteles vásárolni és legfeljebb 86 darab párlatadójegyet vásárolhat. Ez a szabály azt is jelenti, hogy évi legfeljebb 86 liter párlat állítható elő magánfőzés keretében egy személy, illetve egy háztartás által.
Egyes kötelezettségek késedelmes teljesítésének kimentésével kapcsolatos eljárás
Előfordulhat, hogy az adózó a bevallási, bejelentési (bejelentkezési, változás-bejelentési), adatszolgáltatási, vagy egyéb kötelezettségének – a törvényben előírt határidőben – önhibáján kívül nem tud eleget tenni, illetve valamely eljárási cselekményt – a törvényben előírt határidőben – önhibáján kívül nem tud végrehajtani.
Az adóigazgatási rendtartásról szóló 2017. évi CLI. törvény (Air.) 53. § (1) bekezdése alapján aki az eljárás során valamely határnapot, határidőt önhibáján kívül elmulasztott, igazolási kérelmet terjeszthet elő.
Az Air. a bevallás elmulasztásával kapcsolatos igazolási kérelem előterjesztésére eltérő határidőt állapít meg. E szerint bevallási kötelezettség teljesítésére vonatkozó igazolási kérelemnek csak akkor van helye, ha az adózó:
azt a mulasztásról való tudomásszerzést vagy az akadály megszűnését követő tizenöt napon belül benyújtja,
a kérelem előterjesztésével egy időben pótolja a bevallást.
Az adóhatóság visszautasítja az igazolási kérelmet, ha:
az adózó a fentiekben részletezett határidőt követően nyújtja be igazolási kérelmét,
az adózó a bevallási, bejelentési (bejelentkezési, változás-bejelentési), adatszolgáltatási, egyéb kötelezettsége/eljárási cselekménye teljesítésére vonatkozó igazolási kérelmét, az elmulasztott cselekmény pótlását követően terjeszti elő.
Általános esetben 30 nap.
Tájékoztató az Elektronikus számlaegyenleg lekérdezési rendszerről
Tájékoztató az E-ügyintézés általános szabályairól
E-Papír felhasználói útmutató
Segédlet a cégkapun keresztül történő nyomtatvány beküldéséhez
1. Tulajdonváltozás esetén az eladó és a vevő is köteles-e adatbejelentésre?
Ha a helyi adót nem az adózó állapítja meg (ilyen többek között az építményadó is), az adókötelezettség keletkezését (változását) követő 15 napon belül (a változást követő év január 15. napjáig) kell adatbejelentést tennie. Az építmények adóztatáshoz szükséges adatokat az adóhatósággal más hatóság nem közli, az adatszolgáltatási kötelezettség minden esetben az adózót terheli. Ebből következik, hogy ingatlan adásvétele, valamint minden más adóztatásra kiható jogi tény esetén (pl. haszonélvezeti jog) nem elegendő azt az ingatlan-nyilvántartásba bejegyeztetni, hanem az adózónak egyben kötelessége bejelenteni az adóhatóságnak. Ingatlan adás-vétel esetén az eladót, és vevőt (szerző felet) egyaránt terheli a bejelentési kötelezettség. Az eladó esetében az adatbejelentés benyújtásával kerül megszüntetésre az adókötelezettség az adott építmény vonatkozásában, míg a vevő esetében adatbejelentése alapján kerül megállapításra az építményadó.
Az önkormányzati adóhatóság az adózás rendjéről szóló 2017. évi CL. törvény 141. § (7) bekezdésének felhatalmazása alapján az adózó építményadó fizetési kötelezettségét megszüntetheti az adózó bejelentésének hiányában is, ha a megszüntetésre okot adó körülmény fennállása a közhiteles nyilvántartás (pl. földhivatali ingatlan-nyilvántartás) adatai alapján megállapítható. E törvényi rendelkezés nyújtotta lehetőséggel hatóságunknak azonban csak ritkán van módja élni, tekintettel arra, hogy a Földhivatal az ingatlanokkal kapcsolatos változásokról (pl. tulajdonos változás) nem szolgáltat adatot.
2. Ki fizeti az adót, ha az ingatlannak több tulajdonosa van?
Az adót tulajdonjoguk arányában fizetik a tulajdonosok, azonban valamennyi tulajdonos által írásban megkötött megállapodásban dönthetnek úgy is a tulajdonostársak, hogy csak egy személy legyen az adó alanya. Ebben az esetben a tulajdonosok írásos megállapodása alapján kiválasztott személynek lesz megállapítva az adó.
3. Mikor kell a megállapodást is kitölteni az adatbejelentéshez?
Akkor kell a megállapodást is kitölteni és az adatbejelentéssel együtt beküldeni, ha az ingatlannak több tulajdonosa van és közülük egy tulajdonost szeretnének felruházni az adózással kapcsolatos kötelezettségekkel. A megállapodás nyomtatványon valamennyi tulajdonosnak nyilatkoznia kell. Ebben az esetben az adatbejelentés a megállapodás nélkül nem érvényes.
4. A saját tulajdonú üzlet bérbeadása esetén ki fizeti az építményadót?
Aki a naptári év első napján az építmény tulajdonosa. Amennyiben az építményt az ingatlan-nyilvántartásba bejegyzett vagyoni értékű jog terheli, akkor az annak gyakorlására jogosult az adó alanya.
5. A használaton kívüli ingatlant is terheli-e adókötelezettség?
A helyi adókról szóló 1990. évi C. törvény 14. § (4) bekezdése értelmében az építmény használatának szünetelése az adókötelezettséget nem érinti. Abban az esetben tehát, ha akár éveken keresztül nem használja a tulajdonos az ingatlant, esetleg már rongálódott állapotban van, akkor is meg kell rá fizetni az önkormányzat által megszabott mértékű építményadót. Ennek oka, hogy az építményadó kötelezettség nem használathoz kötött, hanem a tulajdonjog ténye keletkezteti.
6. Mit kell tenni, amennyiben az épület lebontásra kerül?
Az építmény lebontása esetén adatbejelentést kell tenni, valamint a bontást az építésügyi hatóság által kiadott bontási engedéllyel igazolni szükséges. Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik.
7. Mi tartozik bele a hasznos alapterületbe?
A hasznos alapterületbe a teljes alapterületnek olyan része tartozik bele, ahol a belmagasság – a padlószint (járófelület) és az afelett levő épületszerkezet (födém, tetőszerkezet) vagy álmennyezet közti távolság – legalább 1,90 m. A teljes alapterületbe a lakáshoz, üdülőhöz tartozó kiegészítő helyiségek, melléképületek, melléképületrészek kivételével valamennyi helyiség összegzett alapterülete, valamint a többszintes lakrészek belső lépcsőjének egy szinten számított vízszintes vetülete is beletartozik. Az építményhez tartozó fedett és három oldalról zárt külső tartózkodók (lodzsa, fedett és oldalt zárt erkélyek), és a fedett terasz, tornác alapterületének 50%-a tartozik a teljes alapterületbe.
8. A helyi rendelet értelmében a magánszemély tulajdonában lévő lakás céljára szolgáló építmény és az ahhoz tartozó kiegészítő helyiség adómentes, a lakáshoz tartozó gépjárműtároló után akkor miért kell mégis építményadót fizetni?
A helyi adókról szóló 1990 C. törvény 52. § 10. pontja a lakásokhoz, üdülőkhöz tartozó kiegészítő helyiségek fogalmából kiveszi a gépjárműtárolót, ezért az adóköteles építménynek minősül.
9. Miért kell a pincét is bejelenteni, ha az a föld alatt van?
A helyi adókról szóló 1990. évi C. törvény (Htv.) 11. § (1) bekezdése alapján „adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban együtt: építmény). Az adókötelezettség az építmény valamennyi helyiségére kiterjed, annak rendeltetésétől, illetőleg hasznosításától függetlenül.”
A Htv. 52. § 5. pontja értelmében épület az épített környezet alakításáról és védelméről szóló törvény szerinti olyan építmény vagy annak azon része, amely a környező külső tértől szerkezeti elemekkel részben vagy egészben mesterségesen kialakított, elválasztott teret alkot és ezzel az állandó vagy időszakos tartózkodás, illetve használat feltételeit biztosítja, ideértve az olyan önálló létesítményt is, amely részben vagy teljes belmagasságával a környező csatlakozó terepszint alatt van.
A Htv. 52. § 47. pontja szerint egyéb nem lakás céljára szolgáló épület az ingatlan-nyilvántartási bejegyzés alapján garázsnak, gépjárműtárolónak, raktárnak, üvegháznak, műhelynek, szerviznek, üzemnek, üzemcsarnoknak, pincének, présháznak, hűtőháznak, gyárnak minősülő vagy ilyenként feltüntetésre váró épület, épületrész, továbbá a melléképület és a melléképületrész.
A hivatkozott törvényi rendelkezések együttes értelmezése alapján a föld alatti pince megfelel az építmény fogalmának, így adóköteles.
10. Bevallás során nem érvényesített önkormányzati adókedvezmény, adómentesség utólag hogyan érvényesíthető?
Az Önkormányzati rendeletben szabályozott adókedvezmény, adómentesség az adatbejelentés benyújtása mellett érvényesíthető, mellyel egyidejűleg a jogosultságot igazolni szükséges.
11. Kell-e adatbejelentést tennie annak, aki nem kap felszólítást?
Adatbejelentési kötelezettségének minden adózó önként, az adóhatóság külön felszólítása nélkül köteles eleget tenni. Az adózóknak a bejelentési kötelezettségüket tehát abban az esetben is teljesíteniük kell, ha az adóhatóság erről külön nem értesítette és nem bocsátotta rendelkezésre az ehhez szükséges nyomtatványokat.
12. Az adómentességben részesülőknek kell-e adatbejelentést tenni?
Adatbejelentési kötelezettségüket azon adóalanyoknak is teljesíteniük kell, akik részére az önkormányzati rendelet adómentességet biztosít, mentességükről az adatbejelentési nyomtatvány megfelelő részén nyilatkozni kell. Kivételt képeznek ez alól azok a magánszemélyek, akik lakás céljára szolgáló építmény tulajdonosai, ők a bejelentés benyújtási kötelezettség alól is mentesülnek.
13. Minden évben be kell nyújtani az adatbejelentést?
Építményadó esetében nem kell minden évben bejelentést tenni, kizárólag az adókötelezettséget érintő változás (így pl. eladás, épület lebontása, adómentesség keletkezése, megszűnése) esetén.
14. Van-e következménye, ha az adóalanyok elmulasztják adatbejelentési kötelezettségüket?
A bejelentési kötelezettség elmulasztása szankciót vonhat maga után.
15. Az adatbejelentést követően lesznek-e értesítve az adóalanyok a fizetési kötelezettségről?
Minden adózó, aki benyújtotta adatbejelentését az adóhatósághoz, határozatban fog értesülni a fizetési kötelezettségéről, amelyhez természetes adózók esetében mellékelve lesz a megfizetéshez szükséges készpénzátutalási megbízás.
16. Ha nem fizetik be az adózók a kivetett adókat mi történik?
Az adóhatóság végrehajtási eljárásban intézkedik a behajtásról.
17. Az építményadó visszamenőleg követelhető-e?
Igen, az elévülési határidőn belül, ami 5 év.
1. Be kell-e jelenteni a gépjármű eladását, illetve vételét az önkormányzati adóhatóságnál?
2. Az autó év közben történő értékesítése esetén mikor szűnik meg a gépjármű adó fizetési kötelezettség?
3. Autó év közben történő vásárlása esetén, mikortól kell fizetni az adót?
5. Gépjármű öröklését be kell-e jelenteni az önkormányzati adóhatóság felé, illetve mikortól kell utána adózni?
Az önkormányzati adóhatóságnál nem kell bejelenteni a gépjármű öröklést. Az adóhatóság az adót kivetéssel állapítja meg, a központi adatszolgáltatás alapján. Az adóalany halálát követő év 1. napjától – feltéve, hogy a hatósági nyilvántartásban ekkor még mindig az elhunyt személy szerepel tulajdonosként – azt a személyt kell az adó alanyának tekinteni, aki a haláleset napján a hatósági nyilvántartásban nem üzembentartó tulajdonosként szerepel, ennek hiányában pedig akit az adóalany halálát követően elsőként tulajdonosként bejegyeztek.
6. Be kell-e jelenteni az önkormányzati adóhatósághoz, ha ellopták az autót?
Igen, kérelemre szünetel az adófizetési kötelezettség, ha a gépjármű rendőrhatóság igazolása szerint jogellenesen került ki az adóalany birtokából. A szünetelés az eltulajdonítást követő hónap első napjától annak a hónapnak az utolsó napjáig tart, amelyben a gépjármű a tulajdonosához visszakerül. A szünetelés időszakára időarányosan eső adót nem kell megfizetni. A kérelmet „Bevallás gépjárműadóról” elnevezésű nyomtatványon kell benyújtani, annak VI. pontjában megjelölve a gépjármű jogellenes eltulajdonítására vonatkozó adatokat.
7. Mi a teendő jármű forgalomból történő kivonása esetén?
8. Melyik önkormányzatnak kell a gépjárműadót megfizetni lakóhely változtatás esetén?
9. Ki részesülhet mozgáskorlátozott kedvezményben?
Elsősorban a szakértői szerv, a Nemzeti Rehabilitációs és Szociális Hivatal által kiállított szakvéleménnyel, szakhatósági állásfoglalással lehetséges a súlyos mozgáskorlátozottság tényének igazolása.
1. Van-e Dunaújvárosban helyi iparűzési adó kapcsán adómentesség?
A hatályos helyi iparűzési adó rendeletben meghatározottak szerint, adómentes az a vállalkozó, akinek, vagy amelynek a helyi adókról szóló 1990. évi C. törvény 39. § (1) bekezdés, vagy a 39/A. §, vagy 39/B. § alapján számított vállalkozási szintű adóalapja a 2,5 millió forintot nem haladja meg. Adómentes továbbá a háziorvos, védőnő vállalkozó, ha a vállalkozási szintű adóalapja a 20 millió forintot nem haladja meg az adóévben.
2. Kell-e iparűzési adóbevallást benyújtani, ha az adómentesség feltételei fennállnak?
3. Kell-e iparűzési adóbevallást benyújtani őstermelői tevékenység folytatása esetén?
4. Ha megszüntettem az egyéni vállalkozói tevékenységemet, soron kívül kell-e iparűzési adóbevallást benyújtanom?
Igen, a tevékenység megszüntetését követő 30 napon belül. Kivétel ez alól azok a kisadózó vállalkozások tételes adója hatálya alá tartozó vállalkozók, akik/amelyek bejelentett döntésük alapján iparűzési adóalapjukat a helyi adókról szóló 1990. évi C. törvény 39/B. § (3) bekezdése szerint önkormányzatonként 2,5 millió forintban állapítják meg, őket adóbevallási kötelezettség nem, csak bejelentési kötelezettség terheli.
5. Évközben székhelyet más településre áthelyező vagy telephelyet az önkormányzat közigazgatási területén megszüntető, de más településen vállalkozói tevékenységet tovább folytató vállalkozónak mikor kell a záró bevallást beadnia?
Az iparűzési adóbevallás teljesítésének határideje főszabály szerint május 31. napja. Az adózás rendjéről szóló 2017. évi CL. törvény 52. §-a szabályozza az ettől eltérő esetek, azaz a soron kívüli bevallásra kötelezettek körét. E jogszabályhely nem tartalmazza a székhely áthelyezés, telephely megszüntetés esetkörét, következésképpen, ha az adózó adókötelezettsége egy adott önkormányzat illetékességi területén azért szűnik meg, mert székhelyét más településre áthelyezi vagy telephelyét megszünteti a településen, de más településeken az adókötelezettség továbbra is fennáll, akkor az adóévben fennálló adókötelezettség időtartamáról szóló bevallást csak az adóévet követő év május 31-éig kell benyújtani, kivéve, ha még a székhely-áthelyezés, telephely megszüntetés évében az adózó más okból záró bevallás benyújtására kötelezett.
6. Milyen egyszerűsített adózási módok választhatóak az iparűzési adóban?
– a személyi jövedelemadóról szóló törvény szerint az adóévben átalány szerinti jövedelem megállapítást alkalmazó vállalkozók az adó alapja a személyi jövedelemadóról szóló törvény szerinti átalányban megállapított jövedelem 20%-kal növelt összege, azzal, hogy az adó alapja nem lehet több, mint a személyi jövedelemadóról szóló törvény szerinti - e tevékenységből származó - bevételének 80 százaléka.
7. Hogyan vehetők igénybe az egyszerűsített adóalap megállapítási módok?
Az adó alapjának egyszerűsített módon történő megállapítása adóévre választható, az erről szóló bejelentést legkésőbb az adóévről szóló bevallás benyújtására előírt határidőig (adóév május 31-éig) kell megtenni az adóhatóságnál. A határidő jogvesztő, elmulasztása esetén az egyszerűsített meghatározási módszer nem alkalmazható, továbbá választása önellenőrzés útján nem pótolható. Az alkalmazott módszert az adóbevallásban kell jelölni.
8. Tételes adóalap szerint adózó kata adóalany hogyan veheti igénybe az önkormányzati adókedvezményt, adómentességet?
Azon kata adóalanyok, akik az adóévre vonatkozóan az önkormányzat rendelete alapján adókedvezményt, adómentességet kívánnak érvényesíteni, azt az iparűzési adóbevallási nyomtatvány benyújtásával tehetik meg. A bevallás benyújtására nyitva álló határidő az adóévet követő év január 15-e, mely időpont jogvesztő, elmulasztása esetén nincs lehetőség a kedvezmény, mentesség érvényesítésére.
9. Önellenőrzéssel helyesbíthető-e az iparűzési adóelőleg?
Ha az adózó az adóhatóság ellenőrzésének megkezdését megelőzően feltárja, hogy az adóalapját, az adót nem a jogszabálynak megfelelően állapította meg, vagy bevallása számítási hiba vagy más elírás miatt az adóalapja, összege tekintetében hibás, bevallását önellenőrzéssel módosíthatja. Az iparűzési adóelőleg tehát önellenőrzéssel nem korrigálható, az jogszerűen csak az esedékesség időpontjáig (március 15. és szeptember 15.) benyújtott kérelem alapján módosítható.
Nem minősül önellenőrzésnek, ha az adózó bevallását késedelmesen nyújtja be, és késedelmét nem igazolja, vagy igazolási kérelmét az adóhatóság elutasítja. Nincs helye önellenőrzésnek, ha az adózó a törvényben megengedett választási lehetőséggel jogszerűen élt, és ezt az önellenőrzéssel változtatná meg (pl. az adózó nem élt az adóalap egyszerűsített módszerének lehetőségével). Az adózó az adókedvezményt utólag önellenőrzéssel érvényesítheti, illetőleg veheti igénybe.
1. Ha túlfizetés van valamelyik adószámlán, automatikusan visszautalja-e az adóhatóság?
Nem, csak az ügyfél kérelmére, és csak abban az esetben, ha nincs egyéb adó, illetve adók módjára behajtandó köztartozása.
A visszautalásra irányuló kérelem a http://dunaujvaros.hu/adougyek_nyomtatvanyok elérhetőségről letölthető.
2. A túlfizetés bármikor visszaigényelhető?
Az igény érvényesítésére nyitva álló határidő 5 év. Az 5 évnél korábbi igények elévülnek és még ha jogos is az igény sem igényelhető már vissza ennél korábbi adótúlfizetés.
3. A túlfizetés visszaigénylésének milyen feltételei vannak?
A tevékenységét gyakorló belföldi jogi személy, jogi személyiséggel nem rendelkező gazdasági társaság, az egyszerűsített vállalkozói adó hatálya alá tartozó adózó, az általános forgalmi adó fizetésére kötelezett magánszemély – ideértve az egyéni vállalkozót is – a visszaigényelt adó összegét kizárólag belföldi pénzforgalmi számlájára kérheti kiutalni. A belföldi pénzforgalmi számla nyitására nem kötelezett adózó, illetőleg az általános forgalmi adó fizetésére nem kötelezett magánszemély, az általános forgalmi adó fizetésére nem kötelezett egyéni vállalkozó a kiutalást mind belföldi fizetési számlaszámra, mind belföldi postai utalási címre kezdeményezheti. Belföldi postai utalási címre kért kiutalás esetén az összeg utalását az adózó belföldi levelezési címére, vagy belföldi állandó lakóhelyére (székhelyére) kérheti. Kivételes esetben feltüntethető ettől eltérő postai cím is, de ebben az esetben az adózónak kell a postánál intézkednie, hogy az összeg részére kézbesítésre kerüljön. Az utalás kizárólag az adózó nevére történhet.
4. A túlfizetést hány nap után utalja vissza az adóhatóság?
Az adóvisszaigénylés, adóvisszatérítés vagy költségvetési támogatás kiutalása kezdő időpontjának az igénylés adóhatósághoz való beérkezésének napját kell tekinteni. A kiutalást és/vagy átvezetést az adóhatóság a nyomtatvány beérkezésétől számított 30 napon belül teljesíti. Kivételt képeznek ez alól azok az esetek, amelyeknél törvényi előírás szabályozza a visszaigénylés, illetve a kiutalás időpontját, így pl. az adóévre megállapított tényleges iparűzési adó és az adóévre megfizetett adóelőleg különbözete május 31. napjától igényelhető vissza. Ebben az esetben az adóhatóság a kiutalást akkor sem teljesíti előbb, ha a bevallás és azzal együtt a visszaigénylési kérelem pl. márciusban benyújtásra került, azaz a 30 napos ügyintézési határidő május 31. nappal kezdődik. Amennyiben a kérelem hiányosan kerül benyújtásra, abban az esetben az adóhatóság a javításig, a szükséges adatok megadásáig a visszaigényelt összeget nem utalja ki. A hiánypótlásra történő felhívás eredménytelensége esetén az adóhatóság a kérelmet elutasítja.
5. Hogyan igényelhető adóigazolás?
Az adózó az adóigazolás kiállítására vonatkozó igényét az önkormányzati adóhatóság által rendszeresített nyomtatványon kezdeményezheti. Az ügy kérelemre indul, mely természetes személyek részéről benyújtható papír alapon vagy elektronikus formában, egyéni vállalkozók és gazdálkodó szervezetek azonban kizárólag elektronikus úton terjeszthetik elő.
A nyomtatvány elérhető a http://dunaujvaros.hu/adougyek_nyomtatvanyok címen, „Adóigazolás iránti kérelem” néven.
6. Milyen esetben kérhető adóigazolás?
A kérelem általános adóigazolás kiállítására irányulhat, amely tartalmazza az adózónak az igazolás kiadásának napján vagy az igazolás kiadása iránti kérelemben megjelölt napon az adóhatóságnál fennálló adótartozását, a behajthatatlanság címén nyilvántartott, de el nem évült tartozást, a kiállítás napjáig előírt valamely adónemre vonatkozó bevallási és adófizetési kötelezettség elmulasztását, ide nem értve azt, ha az adóhatóság vagy a vámhatóság által lefolytatott ellenőrzés a mulasztást feltárta, és az adózó a jogerős megállapítások alapján keletkezett fizetési kötelezettségét teljesítette, valamint a végrehajtásra vagy visszatartásra átadott köztartozásokat.
7. Az adóigazolás igénylése illetékköteles?
Az illetékekről szóló 1990. évi XCIII. törvény XXI. mellékletének 4. pontja alapján az adózás rendjéről szóló törvényben meghatározott adóhatósági igazolások kiállítása illetékmentes.
8. Mikor kapja kézhez a kérelmező az adóigazolást?
Az adóigazolást a kérelem benyújtásától számított 6 napon belül kell kiadni.
9. Ha fizetési felhívást kapott az adózó, mire számíthat, ha nem rendezi a tartozását?
A fizetési felhívás kézhezvételét követően, amennyiben az adózó haladéktalanul nem teljesíti fizetési kötelezettségét, vagy nem jelzi adóhatóságunk felé esetleges fizetési nehézségét, önkormányzati adóhatóságunk végrehajtási eljárást indít meg az önkéntesen nem teljesítőkkel szemben. Az adózó az eljárásban számíthat hatósági átutalási megbízás (inkasszó) benyújtására, munkabér letiltásra, ingó foglalásra, követelésfoglalásra. Nagyobb összegű tartozások esetén az ingatlan tulajdonra jelzálogjog, 500 ezer forintot meghaladó kintlévőség esetén végrehajtási jog bejegyzésre kerülhet sor. A végrehajtási eljárás megindításával egyidejűleg 5 000 Ft végrehajtási költségátalány illeti meg adóhatóságunkat, amely a tartozás összegét növeli.
10. Mi az a végrehajtási költségátalány?
11. Fizetési felhívást kaptam, de jelenlegi anyagi körülményeim nem teszik lehetővé, hogy tartozásom azonnal rendezzem. Mi a teendőm?
Az adózónak a jogerős fizetési kötelezettségre vonatkozóan az esedékességet követően is, amennyiben jövedelmi és vagyoni helyzete azt indokolja, lehetősége van méltányossági eljárás lefolytatásának kezdeményezésére. A méltányossági eljárás irányulhat részletfizetésre, fizetési halasztásra (együtt: fizetési könnyítés), valamint adómérséklésre. Erre vonatkozólag további információkat http://dunaujvaros.hu/altalanos_tudnivalok elérhetőség Ügyleírások - Fizetés könnyítési, adómérséklési eljárás menüpontjában talál.
12. Elmulasztottam tartozásom rendezését, inkasszó került a számlámra. Mi a teendőm?
Amennyiben elmulasztotta tartozása rendezését és adóhatóságunk hatósági beszedési megbízást indított egy vagy több bankszámlája ellen, és a tartozás összege – a jogszabályi mentes jövedelem összegén felül - rendelkezésre áll, az leemelésre és átutalásra kerül, Önnek további teendője nincs. Az összeg leemelését követően az inkasszót a pénzintézetnek fel kell oldania.
A tartozás megtérülését követően adóhatóságunk az adózó többi számlájáról a hatósági átutalási megbízást visszavonja, erről a számlavezető pénzintézetet elektronikus úton értesíti. Ha az összeg több bankszámláról is beérkezik, az így keletkezett túlfizetéseket adóhatóságunk 8 napon belül hivatalból visszautalja az adózó bankszámlájára. Jó tudni, hogy az inkasszónak vannak korlátai. Míg a jogi személy adós bankszámláján kezelt pénzösszeg egésze inkasszálható, addig a természetes személyt megillető összegből az öregségi nyugdíj legalacsonyabb összegének négyszerese feletti összeg korlátlanul végrehajtás alá vonható, az ez alatti összegből pedig az öregségi nyugdíj legalacsonyabb összege és az öregségi nyugdíj legalacsonyabb összegének négyszerese közötti rész 50%-a vonható végrehajtás alá. Ha Önnek inkasszó kerül a számlájára és a pénzösszeg ugyan rendelkezésre áll, de a fenti szabály alapján nem kerül leemelésre, a bankszámla feloldása érdekében tartozását készpénzben rendezheti, így a tartozás kiegyenlítése után adóhatóságunk visszavonja az inkasszót.